
106 DR.30.10.2008 
 

 Dato’ Dr. Zainal Abidin bin Ahmad [Hulu Selangor]:  Sikit sahaja penjelasan.  
Terima kasih, Yang Berhormat Menteri. 

 Timbalan Yang di-Pertua [Datuk Ronald Kiandee]:  Yang Berhormat Pasir Mas 
sudah lama, Yang Berhormat. 

 Dato’ Dr. Zainal Abidin bin Ahmad [Hulu Selangor]:  Sikit sahaja atas perkara 
ini.  Kita cukup faham bahawa ini merupakan satu perkembangan yang baik.  Sementara 
kita mengiktiraf perkara itu, persoalannya mengapa mereka keluar?  Atas sebab apa?  
Kalau positif, alhamdulillah, okey, well and good.  Sebelum kita memberikan jawapan ia 
positif, apakah ia juga merupakan sebagai satu petunjuk bahawa tatkala mereka kecewa 
dengan suasana terutamanya di sana tidak ada competition policy di negara ini dikekang 
dengan apa jua yang terkadang kala terpaksa bersaing dengan government-linked state 
enterprises, maka akhirnya mereka keluar. 
 Saya pernah berjumpa sendiri dengan entrepreneur, corporate figures  yang keluar 
kerana mereka sudah kecewa dengan pelaburan negara ini.  Jadi, tidak mudah kita 
meletakkan bahawa sebabnya adalah kerana ia merupakan satu going global.  Itu 
sebabnya baik; well and good saya katakan. 
■1900 

Akan tetapi kalau sebabnya adalah kerana kekecewaan termasuk juga SMEs 
yang tidak dibantu oleh kerajaan, tambah-tambahan yang keluar kerana untuk 
commercialization yang contohnya Singapura memberikan feed capital untuk mereka.  Itu 
menambahkan berat lagi, bukan hanya outflow fund tetapi juga brain, tetapi juga expertise, 
alliance yang merupakan our intellectual properties yang sudah mengalir keluar.  Terima 
kasih. 

Timbalan Yang di-Pertua [Datuk Ronald Kiandee]:  Ya. 

 Dato’ Ibrahim Ali [Pasir Mas]:  Boleh?   
Timbalan Yang di-Pertua [Datuk Ronald Kiandee]:  Ya, Pasir Mas, sila. 
 
[Timbalan Yang di-Pertua (Datuk Dr. Haji Wan Junaidi Tuanku Jaafar) 

mempengerusikan Mesyuarat] 
 
Dato’ Ibrahim Ali [Pasir Mas]:  Terima kasih Tuan Yang di-Pertua.  Saya tidak 

bercadang to be philosophical dalam soalan perkara ini dan too rhetoric.  Saya hendak 
tanya secara khusus dan tidak mahu mengambil masa yang panjang.  Soal inflow, outflow 
foreign direct investment ini, saya tengok Tuan Yang di-Pertua, sebahagiannya dua-dua 
bertanggungjawab.  Kerajaan pun ada kelemahan, pembangkang pun terpantul juga.  Ini 
dua-dua, terutamanya apabila isu penubuhan kerajaan 16 September dulu yang 
menimbulkan political uncertainty.   

Kelemahan kerajaan pun macam-macam, tetapi apa pun, Tuan Yang di-Pertua, 
saya hendak tanya Yang Berhormat Menteri, dari segi foreign direct investment ini, di antara 
negara yang banyak duit tetapi tidak kurang teknologi, terutamanya dari negara Arab, they 
have a lot of money, terlalu banyak duit sehinggakan mereka membina bangunan-
bangunan di Timur Tengah sekarang ini pun tidak masuk akal, tetapi kenapakah duit 
daripada Timur Tengah ini tidak banyak datang ke negara kita ataupun datang setakat di 
Kuala Lumpur dalam bidang-bidang hartanah terutamanya.   

Saya mengaitkan perkara ini ialah ada kena mengena dengan Kelantan sebab 
ada dakwaan mengatakan ada pihak pelabur hendak bawa duit masuk ke Kelantan tetapi 
dihalang oleh Kerajaan Pusat, kononnya MIDA seumpamanya ataupun tidak mendapat 
kelulusan, diberi gambaran negatif, manakala sepatutnya negeri Kelantanlah menjadi 
tempat tarikan yang paling utama bagi pelabur-pelabur Arab kerana ianya negeri yang 
dikatakan di bawah pemerintahan Islam dan ianya terkenal sebagai serambi Mekah dan 
begitu berpotensi dengan alam sekitarnya, tetapi kenapa tidak banyak.   

Apakah tanggungjawab membawa pelabur ini Kerajaan Pusat sahaja ataupun 
tanggungjawab kerajaan negeri sekali ataupun sama-sama?  Mana yang tidak betul dan 
mana yang tidak kena sebenarnya?  Saya hendak beri gambaran yang jelas bukan kerana 
saya sentimen politik, just looking for the truth supaya kita sama-sama memahami, rakyat 



Dato' Dr. Zainal Abidin bin Ahmad [Hulu Selangor]: Sikit sahaja penjelasan. Terima kasih, Yang Berhormat Menteri. Timbalan Yang di-Pertua [Datuk Ronald Kiandee]: Yang Berhormat Pasir Mas sudah lama, Yang Berhormat. Dato' Dr. Zainal Abidin bin Ahmad [Hulu Selangor]: Sikit sahaja atas perkara ini. Kita cukup faham bahawa ini merupakan satu perkembangan yang baik. Sementara kita mengiktiraf perkara itu, persoalannya mengapa mereka keluar? Atas sebab apa? Kalau positif, alhamdulillah, okey, well and good. Sebelum kita memberikan jawapan ia positif, apakah ia juga merupakan sebagai satu petunjuk bahawa tatkala mereka kecewa dengan suasana terutamanya di sana tidak ada competition policy di negara ini dikekang dengan apa jua yang terkadang kala terpaksa bersaing dengan government-linked state enterprises, maka akhirnya mereka keluar. Saya pernah berjumpa sendiri dengan entrepreneur, corporate figures yang keluar kerana mereka sudah kecewa dengan pelaburan negara ini. Jadi, tidak mudah kita meletakkan bahawa sebabnya adalah kerana ia merupakan satu going global. Itu sebabnya baik; well and good saya katakan. #1900 Akan tetapi kalau sebabnya adalah kerana kekecewaan termasuk juga SMEs yang tidak dibantu oleh kerajaan, tambah-tambahan yang keluar kerana untuk commercialization yang contohnya Singapura memberikan feed capital untuk mereka. Itu menambahkan berat lagi, bukan hanya outflow fund tetapi juga brain, tetapi juga expertise, alliance yang merupakan our intellectual properties yang sudah mengalir keluar. Terima kasih. Timbalan Yang di-Pertua [Datuk Ronald Kiandee]: Ya. Dato' Ibrahim Ali [Pasir Mas]: Boleh? Timbalan Yang di-Pertua [Datuk Ronald Kiandee]: Ya, Pasir Mas, sila. [Timbalan Yang di-Pertua (Datuk Dr. Haji Wan Junaidi Tuanku Jaafar) mempengerusikan Mesyuarat]. Dato' Ibrahim Ali [Pasir Mas]: Terima kasih Tuan Yang di-Pertua. Saya tidak bercadang to be philosophical dalam soalan perkara ini dan too rhetoric. Saya hendak tanya secara khusus dan tidak mahu mengambil masa yang panjang. Soal inflow, outflow foreign direct investment ini, saya tengok Tuan Yang di-Pertua, sebahagiannya dua-dua bertanggungjawab. Kerajaan pun ada kelemahan, pembangkang pun terpantul juga. Ini dua-dua, terutamanya apabila isu penubuhan kerajaan 16 September dulu yang menimbulkan political uncertainty. Kelemahan kerajaan pun macam-macam, tetapi apa pun, Tuan Yang di-Pertua, saya hendak tanya Yang Berhormat Menteri, dari segi foreign direct investment ini, di antara negara yang banyak duit tetapi tidak kurang teknologi, terutamanya dari negara Arab, they have a lot of money, terlalu banyak duit sehinggakan mereka membina bangunan- bangunan di Timur Tengah sekarang ini pun tidak masuk akal, tetapi kenapakah duit daripada Timur Tengah ini tidak banyak datang ke negara kita ataupun datang setakat di Kuala Lumpur dalam bidang-bidang hartanah terutamanya. Saya mengaitkan perkara ini ialah ada kena mengena dengan Kelantan sebab ada dakwaan mengatakan ada pihak pelabur hendak bawa duit masuk ke Kelantan tetapi dihalang oleh Kerajaan Pusat, kononnya MIDA seumpamanya ataupun tidak mendapat kelulusan, diberi gambaran negatif, manakala sepatutnya negeri Kelantanlah menjadi tempat tarikan yang paling utama bagi pelabur-pelabur Arab kerana ianya negeri yang dikatakan di bawah pemerintahan Islam dan ianya terkenal sebagai serambi Mekah dan begitu berpotensi dengan alam sekitarnya, tetapi kenapa tidak banyak. Apakah tanggungjawab membawa pelabur ini Kerajaan Pusat sahaja ataupun tanggungjawab kerajaan negeri sekali ataupun sama-sama? Mana yang tidak betul dan mana yang tidak kena sebenarnya? Saya hendak beri gambaran yang jelas bukan kerana saya sentimen politik, just looking for the truth supaya kita sama-sama memahami, rakyat.